**Slika na kojoj se prikazuje simbol, crveno

Sadržaj generiran umjetnom inteligencijom može biti netočan.**

|  |  |
| --- | --- |
| **REPUBLIKA HRVATSKA** **OSNOVNA ŠKOLA DOMOVINSKE ZAHVALNOSTI**  Ulica Josipa Jovića 2, 22300 Knin **KLASA: 372-02/25-01/1 URBROJ: 2182-27-01-25-1** Knin, 19.02.2025. godine |  |

Na temelju članka 72. Statuta Osnovne škole Domovinske zahvalnosti, KLASA: 003-05/19-01/1 URBROJ: 2182/01-19/05-01, odnosno izmjena i dopuna Statuta Osnovne škole Domovinske zahvalnosti, a sukladno odredbama Zakona o zakupu i kupoprodaji poslovnog prostora, odredbama Odluke o uvjetima i načinu korištenja imovine školskih ustanova Šibensko-kninske županije, Povjerenstvo za provedbu javnog natječaja

r a s p i s u j e

**JAVNI POZIV**

**za davanje u zakup prostora**

**Osnovne škole Domovinske zahvalnosti**

**na adresi Josipa Jovića 2, Knin**

**radi postavljanja samoposlužnih aparata**

**I.**

**PREDMET NADMETANJA**

**Predmet javnog poziva** je davanje u zakup dijela prostora Osnovne škole Domovinske zahvalnosti na adresi Josipa Jovića 2, Knin, OIB: 87693827782, čest. zem. 3141/101 (u daljnjem tekstu – Škola) za postavljanje isključivo dva (2) samoposlužna aparata i to kako slijedi:

|  |  |  |  |  |
| --- | --- | --- | --- | --- |
| **Redni broj** | **Mjesto, ulica i broj** | **Vrsta samoposlužnog aparata** | **Površina** | **Lokacija unutar škole** |
| 1. | Knin, Josipa Jovića 2 | Za tople napitke | 0.5 m2 | 1. kat, prostor zbornice škole |
| 2. | Knin, Josipa Jovića 2 | Za tople napitke čokoladu i čaj (nikako kava i kofeinski pripravci), hladne napitke i  snack asortiman | 0.5 m2 | prizemlje, prostor hola škole |

**II.**

**MINIMALNI POČETNI IZNOS ZAKUPNINE**

Minimalni početni iznos zakupnine za smještaj oba samoposlužna aparata iz točke I. ovog Poziva (u daljnjem tekstu – aparati) iznosi **92,96 eura mjesečno (bez PDV-a).**

Režijski troškovi uračunati su u iznos zakupnine.

Ponuditelj u cijelosti snosi troškove nastale održavanjem i servisiranjem aparata, te se obvezuje kvarove i zastoje otkloniti u roku od 24 sata od dojave kvara, a iznimno u roku od 48 sati, ukoliko se radi o većem kvaru.

Plaćanje zakupnine je najkasnije do 15-og u mjesecu za prethodni mjesec, po izdanom računu od strane računovodstva Škole.

**III.**

**VRIJEME ZAKUPA**

Prostor za aparate daje se u zakup na određeno vrijeme, za razdoblje od **01.04.2025. do 01.04.2026. godine**, uz mogućnost dodatnog produženja ugovornog odnosa, a isto će se definirati odredbama sklopljenog ugovora o zakupu.

Pravo sudjelovanja imaju sve pravne i fizičke osobe (obrtnici).

**IV.**

**UVJETI NATJEČAJA**

Aparati moraju zadovoljiti minimalne tehničke karakteristike, i to:

* **APARAT pod rednim brojem 1.** mora imati više mogućnosti odabira toplih napitaka na bazi instant kave, espresso kave, mlijeka, čokolade, čaja, odnosno u ponudi obvezno moraju nuditi pripravljene napitke: instant kava, espresso kava, kava s mlijekom, cappuccino, čokoladni napitak, čaj i druge mogućnosti uz doziranje šećera,
* **APARAT pod rednim brojem 2.** mora imati više mogućnosti odabira toplih napitaka čokolade i čaja (nikako kave i kofeinskih pripravaka), hladnih napitaka koji su dozvoljeni u osnovnim školama te snack asortimana,
* različite vrste naplatnih sustava koje u potpunosti mogu zadovoljiti korisnike: sustav naplate kovanicama i/ili papirnatim novcem, uz obavezni povrat razlike novca,

Aparati **NE SMIJU** u ponudi imati alkoholna, gazirana niti energetska pića.

**V.**

**SADRŽAJ PONUDE**

Pisane ponude za sudjelovanje u Pozivu će biti važeće samo za oba samoposlužna aparata iz točke I. ovog Poziva te iste moraju sadržavati:

* ime, prezime, OIB i adresu prebivališta za fizičke osobe (obrtnike), odnosno naziv tvrtke, OIB, adresu

sjedišta tvrtke, ime i prezime osobe ovlaštene za zastupanje (za pravne osobe), *u proizvoljnoj formi*

* presliku osobne iskaznice za fizičke osobe, odnosno presliku izvatka iz sudskog registra za pravne osobe,

odnosno obrtnice za fizičke osobe (obrtnike) (izvadak iz sudskog registra i obrtnica ne smiju biti stariji od 3 mjeseca, od dana objave ovog Poziva, osim u iznimnim slučajevima o čemu odlučuje Povjerenstvo),

* jasno navedenu visinu ukupne mjesečne ponude zakupnine za aparate izražene u eurima (bez PDV-a), *u proizvoljnoj, jasnoj i nedvosmislenoj formi, potpisana i ovjerena od strane ponuditelja*
* potvrdu nadležnog tijela o izvršenoj obvezi plaćanja poreza i doprinosa za mirovinsko i zdravstveno osiguranje, ne stariju od 30 dana, od dana objave ovog Poziva,
* prodajni asortiman aparata koji se namjerava ponuditi s pripadajućim jediničnim cijenama,
* kontakt podatke ovlaštene osobe ponuditelja (broj mobitela, mail adresa), *u proizvoljnoj formi.*

Pravo prednosti za sudjelovanje u Pozivu, sukladno odredbama Zakona o zakupu i kupoprodaji poslovnog prostora („NN“, br. 125/11, 64/15, 112/18), ostvaruju osobe iz članka 132. Zakona o hrvatskim braniteljima iz Domovinskog rata i članovima njihovih obitelji („NN“, br. 121/17, 98/19 i 84/21, 156/23), ako se u svojoj prijavi na Poziv pozovu na to pravo, ako udovolje uvjetima natječaja i najpovoljnije ponude, te ako nisu u zakupu drugog poslovnog prostora, neovisno po kojoj osnovi je ostvaren.

Ponuditelji koji se pozivaju na pravo prednosti u ponudi za Poziv moraju dostaviti dokument/e kojima dokazuju odgovarajući status za ostvarivanje prava prednosti pri zakupu poslovnog prostora, sukladno propisima koji reguliraju navedenu materiju.

**VI.**

**ROK ZA DOSTAVU PONUDE**

Rok za podnošenje ponuda je 8 dana od dana objave Poziva na stranicama Škole, bez obzira na način dostave, odnosno rok počinje teći od **19.02.2025. i traje do 27.02.2025. godine**.

Poziv se objavljuje na oglasnoj ploči i na mrežnim stranicama Osnovne škole Domovinske zahvalnosti (https://os-domovinske-zahvalnosti-kn.skole.hr/javni-pozivi/).

Pisane ponude dostavljaju se **isključivo** zemaljskom poštom, u zatvorenoj kuverti s naznakom **˝NE OTVARAJ – PONUDA ZA NATJEČAJ˝** na adresu:

**OSNOVNA ŠKOLA DOMOVINSKE ZAHVALNOSTI, Josipa Jovića 2, 22 300, Knin.**

Do navedenog roka za dostavu (27.02.2025. godine), ponuda mora biti dostavljena i zaprimljena od strane Škole, a kao dokaz u roku predane ponude uzima se prijamni pečat davatelja poštanskih usluga sa datumom predaje pošiljke pošti.

Ponuditelj snosi posljedice nepravovremene dostave njegove ponude.

Ponude koje nisu zaprimljene u propisanom roku za dostavu neće se evidentirati kao pristigle.

Otvaranje ponuda će se održati dana **04.03.2025. godine u 15h** u prostorijama tajništva Osnovne škole Domovinske zahvalnosti, Josipa Jovića 2, 22 300 Knin.

Otvaranje ponuda nije javno.

O odabiru najpovoljnije ponude ponuditelji će biti obaviješteni objavom na web stranici Škole.

(https://os-domovinske-zahvalnosti-kn.skole.hr/javni-pozivi/).

Škola pridržava pravo ne prihvatiti niti jednu ponudu, bez posebnog obrazloženja, te poništiti natječaj u bilo koje vrijeme, bez ikakve obveze prema ponuditeljima. Obavijest o navedenom biti će objavljena na web stranici Škole na linku (https://os-domovinske-zahvalnosti-kn.skole.hr/javni-pozivi/).

**VII.**

**ODABIR PONUDE**

Najpovoljnijom ponudom smatrat će se ona ponuda koja, uz ispunjenje uvjeta iz Poziva, sadrži **najveći iznos ponuđene zakupnine** (minimalni mogući ponuđeni iznos zakupnine je 92,96 eura mjesečno).

Ako dva ili više ponuditelja dostave ponude s istim najvišim mjesečnim iznosom zakupnine, a ispunjavaju sve uvjete ovog Poziva, Škola će u tom slučaju povoljnijim smatrati onog ponuditelja koji nudi novije aparate, a isto će se utvrditi prema dokumentaciji ili certifikatu uređaja.

Ako najpovoljniji ponuditelj odustane od sklapanja ugovora o zakupu, sklapanje ugovora ponudit će se redom prvom slijedećem ponuditelju koji je ponudio prvu višu zakupninu.

U slučaju da pristigne samo jedna valjana ponuda, ista može biti izabrana.

**VIII.**

**RAZLOZI ISKLJUČENJA PONUDE**

Neće se razmatrati:

- nepravovremene i nepotpune ponude,

- ponude koje ne ispunjavaju uvjete iz Poziva,

- ponude fizičkih i pravnih osoba koje su dužnici po osnovi javnih davanja o kojima službenu evidenciju vodi Ministarstvo financija – Porezna uprava.

**IX.**

**OBAVIJEST O ODABIRU ILI PONIŠTENJU**

Odluka o davanju u zakup ili Odluka o poništenju Poziva će se svim sudionicima dati na znanje putem obavijesti na web stranice Škole na linku (<https://os-domovinske-zahvalnosti-kn.skole.hr/javni-pozivi/>).

**X.**

**SKLAPANJE UGOVORA**

S ponuditeljem čija je ponuda odabrana kao najpovoljnija, ravnateljica Škole sklopit će ugovor o zakupu prostora za smještaj automata.

Zakupnik s kojim će biti zaključen ugovor o zakupu prostora za smještaj automata ne može isti dati u podzakup bez odobrenja Škole, odnosno treba poštovati uvjete korištenja prostora koji su propisani sklopljenim ugovorom te ostalim zakonskim i podzakonskim aktima koji reguliraju navedenu materiju.

**XI.**

**ZAŠTITA OSOBNIH PODATAKA**

U skladu s Uredbom Europske unije 2016/679 Europskog parlamenta i Vijeća od 17. travnja 2016. godine te Zakona o provedbi Opće uredbe o zaštiti podataka ( NN 42/18) prijavom na ovaj Poziv, odnosno dostavom ponude Školi prema navedenim uvjetima, ponuditelj daje privolu za prikupljanje i obradu osobnih podataka iz cjelokupne dokumentacije, a sve u svrhu pripreme, provedbe i realizacije predmeta Poziva.

Povjerenstvo za provedbu javnog poziva

Dostaviti:

* Oglasna ploča i web stranica Škole
* Pismohrana